
R A P O R T   S U P L I M E N T A R

asupra proiectului de Lege privind declararea ca abrogate 

a unor acte normative nepublicate.



Proiectul de Lege privind declararea ca abrogate a unor acte normative nepublicate, trimis Comisiei juridice, de disciplină şi imunităţi cu adresa nr.226 din 10 iunie 1999, înregistrat sub nr.457/XVIII/11 din 10 iunie 1999, a fost luat în dezbatere de către membrii comisiei, în şedinţa din 2 iulie 1999.



În urma examinării, cu majoritate de voturi, membrii comisiei au hotărât să-l supună plenului Camerei Deputaţilor, spre dezbatere şi adoptare, în forma prezentată. În acest sens a fost întocmit raportul favorabil nr.226/2.07.1999.



Cu adresa înregistrată sub nr.457/XVIII/11 din  19 octombrie 1999, Consiliul Legislativ, a solicitat retragerea de la abrogare a unui act  normativ cuprins în anexa proiectului de lege.



În  şedinţa din 27 octombrie 1999 membrii comisiei au reanalizat anexa la proiectul de lege, precum şi motivele invocate de către Consiliul Legislativ, cu privire la retragerea de la abrogare a unui act normativ şi au hotărât, cu majoritate de voturi, completarea raportului iniţial cu următorul amendament admis:

	Nr.

Crt.
	Text iniţial
	Text adoptat de comisie

(autorul amendamentului)
	Motivare

	0.
	1.
	2.
	3.

	1.
	     Anexa 

     ACTE NORMATIVE NEPUBLICATE care sunt şi rămân abrogate:

     Decretul nr.1/09.01.1981 privind călătoriile gratuite pe căile ferate în inters personal şi călătoriile gratuite pe căile ferate, cu navele fluviale NAVROM şi cu autovehicule, în interes de serviciu.

     Prevăzut la pag.17 poziţia 4

     
	 Anexa 

     ACTE NORMATIVE NEPUBLICATE care sunt şi rămân abrogate, se modifică după cum urmează:

     - se elimină.

     Autorul amendamentului:

     Comisia juridică, de disciplină şi imunităţi.


	     Se justifică eliminarea, întrucât acest decret a fost abrogat în mod expres prin Ordonanţa Guvernului nr.112/1999 privind călătoriile gratuite în interes de serviciu şi în interes personal pe căile ferate române, publicată în Monitorul Oficial nr.425 din 31 august 1999.


                         P R E S E D I N T E,                                                          SECRETAR,

                         Emil Teodor Popescu                                                   Nicolae Grădinaru

red. consilier

Diaconu Dumitra

